**ԱՄՓՈՓԱԹԵՐԹ**

**««Օրգանական գյուղատնտեսության մասին» օրենքում փոփոխություններ և լրացումներ կատարելու մասին»** **Հայաստանի Հանրապետության օրենքի նախագծի**

|  |  |  |  |
| --- | --- | --- | --- |
| 1. Հայաստանի ազգային ագրարային համալսարան | | 01․03․2022թ. | |
| N Ե/ՎՈՒ1430-22 | |
| 1․ Առաջարկվում է Հայաստանի Հանրապետության կառավարության 2017 թ. ապրիլի 6-ի N354-Ն որոշման անվանման և հաստատված ցանկի վերնագրում «միջազգային» բառից հետո նույնպես ավելացնել «և եվրոպական» բառակապակցությունը։ | Ընդունվել է: | |
| 2. Կանաչ գյուղատնտեսության նախաձեռնությունը Հայաստանում ծրագրին (EU-GAIA) | | 09․03․2022թ. | |
| N 2022/007 | |
| 1. Առաջարկվում է 7-րդ կետից հետո լրացնել «8) օրգանական գյուղատնտեսության ոլորտում պետական կառավարման լիազոր մարմինն իրականացնում է պետական քաղաքականություն և դրանից բխող պետական աջակցության ծրագրերի կատարման ընթացքի մշտադիտարկում,» բառերով և «9) մշակում է պետական աջակցության ծրագրեր, որոնք ներդաշնակ կլինեն պետական քաղաքականության և ռազմավարության հետ։» բառերով։ | Չի ընդունվել։  Սույն օրենքում օրգանական գյուղատնտեսության ոլորտում ՀՀ կառավարության լիազորությունները սահմանող 5-րդ հոդվածի 1-ին մասի 2-րդ և 4-րդ կետերի համաձայն արդեն իսկ վերապահված են պետական միասնական քաղաքականություն մշակելու և իրականացումն ապահովելու, պետական նպատակային ծրագրեր ընդունելու և դրանց կատարումն ապահովելու լիազորություններ։ | |
| 3․ ՀՀ ֆինանսների նախարարություն | | 25․07․2022թ․ | |
| N 01/11-4/13154-2022 | |
| 1.Առաջարկվում է «Օրգանական գյուղատնտես-ության մասին» Հայաստանի Հանրապետության օրեն­քում լրացումներ և փոփոխություն կատարելու մասին» ՀՀ օրենքի նախագծի վերա­բե­րյալ առաջարկում ենք նախագծի 3-րդ հոդվածում «ազատ մաքսային պահեստ» բառերը փոխարինել «ազատ պահեստ» բառերով: | Ընդունվել է։ | |
| 2․Առաջարկվում է «Օրգանական գյուղատնտեսության մասին» ՀՀ օրենքի 10-րդ հոդ­վածի 4-րդ մասում «Հայաստանի Հանրապետության մաքսային օրենսգրքով սահ­ման­ված մաքսային ռեժիմներով» բառերը փոխարինել «Հայաստանի Հանրապետության մաք­սա­յին կարգավորման մասին» ՀՀ օրենքով սահմանված մաքսային ընթացակարգերով» բառե­­րով: | Ընդունվել է։ | |
| 4․ ՀՀ Վարչապետի աշխատակազմի տեսչական մարմինների աշխատանքների համակարգման գրասենյակ | | 13․09․2022թ․ | |
| N 48//29749-2022 | |
| 1․ Առաջարկվում է նախագծի 1-ին հոդվածում «14-րդ կետում» բառերը փոխարինել «1-ին մասի 14-րդ կետում» բառերով: | Ընդունվել է։ | |
| 2.Առաջարկվում է նախագծով հստակ սահմանել նորմերը, որոնց նկատմամբ նախատեսվում է իրականացնել վերահսկողություն տեսչական մարմնի կողմից՝ նախատեսելով նաև վերոնշյալ պահանջների խախտման համար համապատասխան պատասխանատվության միջոցներ՝ հիմք ընդունելով նախագծի 2-րդ հոդվածով առաջարկվող իրավակարգավորումն։ | Ընդունվել է։ | |
| 4․ ՀՀ Արդարադատության նախարարություն | | 27․10․2022թ․ | |
| N /27․0․1/47609-2022 | |
| 1․ Նախագծի 1-ին հոդվածով նախատեսվող՝ Օրենքի 3-րդ հոդվածի 1-ին մասի 14-րդ կետում «կամ Հայաստանի Հանրապետության կառավարության հաստատած ցանկում ներառված օրգանական գյուղատնտեսության ոլորտում հավատարմագրում իրականացնող միջազգային կազմակերպությունների հավատարմագրած կազմակերպություն» բառերը փոխարինել «սերտիֆիկացման սխեմաներ կիրառող երրորդ կողմ հանդիսացող համապատասխանության գնահատման մարմին» բառերով փոփոխության վերաբերյալ նշվել է, որ «սերտիֆիկացման սխեմաներ կիրառող երրորդ կողմ» եզրույթի կիրառումը հստակ չէ, բացի այդ վերոնշյալ հասկացությունը բացահայտված չէ Օրենքում, ինչպես նաև «Հավատարմագրման մասին» օրենքում: | Ընդունվել է։ | |
| 2․ Առաջարկվում է Նախագծի 3-րդ հոդվածում «Հայաստանի Հանրապետության մաքսային կարգավորման մասին» բառերն փոխարինել «Մաքսային կարգավորման մասին» բառերով: | Ընդունվել է։ | |
| 5․ ՀՀ Վարչապետի աշխատակազմի տեսչական մարմինների աշխատանքների համակարգման գրասենյակ | | 03․01․2023թ․ | |
| N 02/16.20/43481-2022 | |
| 1․ Առաջարկվում է Նախագծի 3-րդ հոդվածը խմբագրել՝ հիմք ընդունելով «Օրգանական գյուղատնտեսության մասին» ՀՀ օրենքի 5-րդ հոդ­վածի 1-ին մասի 8-րդ կետի և 9-րդ հոդվածի 6-րդ մասի իրավակարգավորումները։ | Ընդունվել է։ | |
| 6․ ՀՀ Վարչապետի աշխատակազմի տեսչական մարմինների աշխատանքների համակարգման գրասենյակ | | 16․01․2023թ․ | |
| Աշխատանքային կարգով | |
| 1․ Առաջարկվում է Նախագծի 3-րդ հոդվածում  «Կառավարության կողմից լիազորած վերահսկողություն իրականացնող մարմինը» բառերն փոխարինել «սննդամթերքի անվտանգության բնագավառում պետական վերահսկողություն իրականացնող լիազորված մարմինը» բառերով: | Ընդունվել է։ | |
| 7․ ՀՀ Վարչապետի աշխատակազմի իրավաբանական վարչություն | | 17․01․2023թ․ | |
| Աշխատանքային կարգով | |
| Նախագծի 3-րդ հոդվածից բխում է, որ *(Օրգանական գյուղատնտեսական արտադրանքի մակնշման, պահպանման, փոխադրման, իրացման պահանջների նկատմամբ վերհսկողությունն իրականացնում է Կառավարության կողմից լիազորած վերահսկողություն իրականացնող մարմինը)* պետք է ընդունվեն ենթաօրենսդրական իրավական ակտեր (ակտ), սակայն նախագծի անցումային դրույթներում սահմանված չէ իրավական ակտի ընդունման նախատեսվող ժամկետը, ինչը հակասում է «Նորմատիվ իրավական ակտերի մասին» օրենքի 13-րդ հոդվածի 5-րդ մասի դրույթներին: | Ընդունվել է։ | |
| 8․ Ֆինանսատնտեսական կոմիտեի նիստ | | 24․01․2023թ․ | |
|  | |
| ՀՀ պետական եկամուտների կոմիտեի կողմից առաջարկվել է Նախագծի 4-րդ հոդվածում«Մաքսային կարգավորման մասին օրենքով սահմանված» բառերը հանել։ | Ընդունվել է։ | |